
	Proiect de Hotărâre

Nr. 451/13.10.2026


HOTĂRÂREA   NR._____/2026

privind aprobarea unui ajutor de minimis individual pentru majorarea capitalului social al societății ECOSERV-HD S.R.L. HUNEDOARA precum și modificarea Actului Constitutiv al societății ECOSERV-HD S.R.L. Hunedoara
                 Consiliul local al municipiului Hunedoara;

Analizând Referatul de aprobare al Primarului Municipiului Hunedoara nr.84022/13.10.2026 privind aprobarea unui ajutor de minimis individual pentru majorarea capitalului social al societății ECOSERV-HD S.R.L. HUNEDOARA precum și modificarea Actului Constitutiv al societății ECOSERV-HD S.R.L. Hunedoara;

Având în vedere adresele nr. 2976/16.09.2026 și nr. 3230/05.10.2026 a societății ECOSERV-HD S.R.L. HUNEDOARA, înregistrate la Primăria municipiului Hunedoara sub nr.75797/17.09.2026 și nr. 81391/05.10.2026;

Având în vedere Contractul de Delegare a Gestiunii Public de Administrare a Domeniului Public și Privat al Municipiului Hunedoara precum și a serviciului pentru gestionarea câinilor fără stăpân Hunedoara prin gestiune delegată către societatea ECOSERV-HD S.R.L. nr.18401/5/27.02.2023, cu modificările și completările ulterioare; 

Având în vedere prevederile Regulamentului (UE) nr. 2832/2023 al Comisiei privind aplicarea art. 107 și 108 din Tratatul privind funcționarea Uniunii Europene ajutoarelor de minimis acordate întreprinderilor care prestează servicii de interes economic general, publicat în JO al Uniunii Europene la data de 15.12.2023 și luând în considerare dispozițiile Ordonanței de urgență nr. 77/2014 privind procedurile naționale în domeniul ajutorului de stat, precum și pentru modificarea și completarea Legii concurenței nr. 21/1996, cu modificările și completările ulterioare;


În conformitate cu prevederile art. 7 lit. d), lit. f), art. 11, art. 13, art. 16, art. 113 lit. f), lit. m), art. 191, art.192, art. 194 alin (1) lit. d), art. 195 alin. (2), art. 1961, art. 204, art. 210 alin. (1), alin. (4) și art. 221 din Legea societăților nr. 31/1990, republicată, cu modificările și completările ulterioare; ale art. 35 alin. (2) din Legea nr. 273/2006 privind finanțele publice, cu modificările și completările ulterioare; ale art. 1, art. 2 pct.2, lit. b) și lit. c), ale art. 3,  art. 25,  din Ordonanța de Urgență a Guvernului nr. 109/2011 privind guvernanța corporativă a întreprinderilor publice, cu modificările și completările ulterioare, ale Hotărârii Guvernului nr.639/2023 pentru aprobarea normelor metodologice de aplicare a Ordonanței de urgență a Guvernului nr. 109/2011 privind guvernanța corporativă a întreprinderilor publice, cu modificările și completările ulterioare,  ale art.187 și următoarele și art. 1894 și următoarele din Codul civil, republicat, cu modificările și completările ulterioare, ale Legii Contabilității nr. 82/1991, republicată, cu modificările și completările ulterioare, ale Legii concurenței nr. 21/1996, republicată, cu modificările și completările ulterioare; ale Legii nr. 92/2007 a serviciilor publice de transport persoane în unitățile administrativ-teritoriale, cu modificările și completările ulterioare; ale Ordonanței Guvernului nr.71/2002 privind organizarea și funcționarea serviciilor publice de administrare a domeniului public și privat de interes local, cu modificările și completările ulterioare, ale Legii serviciilor comunitare de utilități publice nr. 51/2006, republicată, cu modificările și completările ulterioare, ale Actului Constitutiv al societății ECOSERV-HD S.R.L. HUNEDOARA, precum și ale Hotărârii Consiliului Local nr.60/2023 privind aprobarea delegării de gestiune a unor activități edilitar-gospodărești a serviciului public de administrare a domeniului public și privat al municipiului Hunedoara, precum și a Serviciului pentru gestionarea câinilor fără stăpân Hunedoara, cu modificările și completările ulterioare; 
În temeiul dispozițiilor art. 92, art. 129 alin. (1), alin. (2) lit. a), lit. b), lit. d), alin. (3) lit. d), alin. (4) lit. a), alin. (7) lit. n), alin. (14) și ale art. 139 coroborat cu art. 196 alin. (1) lit. a) din Ordonanța de Urgență a Guvernului nr. 57/2019 privind Codul Administrativ, cu modificările și completările ulterioare;

H O T Ă R Ă Ș T E:
Art. 1. - Aprobă acordarea unui ajutor de minimis individual pentru majorarea capitalului social al societății ECOSERV-HD S.R.L. HUNEDOARA, prin aport în numerar de la bugetul local al municipiului Hunedoara, conform Anexei care face parte integrantă din prezenta hotărâre.

Art. 2. – (1) Se aprobă majorarea capitalului social la societatea ECOSERV-HD S.R.L. HUNEDOARA  cu suma de 1.560.000 lei  până la 31 decembrie 2026 , aport al asociatului unic Municipiul Hunedoara, sumă ce urmează a fi virată din bugetul local ca aport în numerar la capitalul social, sumă ce va fi folosită pentru cumpărarea unui imobil compus din teren și construcție, cu respectarea prevederilor legale în vigoare.

(2) Se aprobă modificarea și completarea Actului Constitutiv la societatea ECOSERV-HD S.R.L. HUNEDOARA  având în vedere prevederile prezentei hotărâri.

Art. 3. - (1) Urmare a modificărilor prevăzute la art. 2, capitalul social al societății ECOSERV-HD S.R.L. HUNEDOARA se majorează cu 1.560.000 lei, reprezentând 156.000 de părți sociale.


(2) Capitalul social al societății ECOSERV-HD S.R.L. HUNEDOARA va fi de 1.760.000 lei  și va fi divizat în 176.000 părți sociale, cu o valoare nominală de 10 lei. Municipiul Hunedoara, asociatul unic, va avea o pondere în capitalul social de 100%, reprezentând 176.000  părți sociale, în valoare de 1.760.000 lei, numerotate de la 1 la 270.000. 


(3) Capitalul social în cuantum de 1.760.000 lei va fi aport integral subscris și vărsat constituit din aport în numerar în sumă de 1.760.000  lei.

Art. 4. – (1) Se împuternicește Primarul municipiului Hunedoara să semneze, în numele și pe seama Asociatului Unic Municipiul Hunedoara, Actul Constitutiv actualizat al Societății ECOSERV-HD S.R.L. HUNEDOARA, care va fi modificat în mod corespunzător prevederilor prezentei hotărâri.

(2) Se împuternicește Primarul municipiului Hunedoara, să semneze Hotărârea Adunării Generale a Asociaților la Societatea ECOSERV-HD S.R.L. HUNEDOARA, în sensul prevederilor prezentei hotărâri. 

Art. 5. – Societatea ECOSERV-HD S.R.L. HUNEDOARA va asigura actualizarea Actului Constitutiv al societății și efectuarea mențiunilor la Registrul Comerțului, conform prevederilor prezentei hotărâri. 

Art. 6. – Prezenta hotărâre se poate contesta de cei interesați la instanța competentă în termenul prevăzut de lege. 

Art. 7. - Prezenta hotărâre se comunică Prefectului Județului Hunedoara, Primarului, Direcției economice, Serviciului Juridic, Administrație Publică Locală și Autoritate Tutelară, Serviciului Monitorizare Servicii Publice, Direcției Patrimoniu, Compartimentului Guvernanța Corporativă, Serviciului Resurse Umane, Salarizare, Serviciului Achiziții Publice, Compartimentului Audit Intern, Serviciul Informatică, tehnică de calcul, încasări, Serviciului Comunicare, Relații cu investitorii, Serviciul Informații pentru Cetățeni și Relații Publice, Monitorul Oficial Local, Relația cu Mediul Asociativ, Consiliului Concurenței, societății ECOSERV-HD S.R.L. HUNEDOARA, și se aduce la cunoștința publică prin afișarea pe pagina de internet www.primariahunedoara.ro.

